Padtoets: 2019 Ford Kuga ST-Line 2.0T AWD Outomaties – NamWheels
Geklee met pik swart 19 duim wiele, 'n meer sportiewe bakwerk en sekerlik die wêreld se mees gemaklikke sitplekke. Dit is hoe ek onmiddelik aan die nuwe Ford Kuga ST-Line dink.
Sportsnuts voertuie is vir 'n geruime tyd al die status quo in Suider-Afrika en deesdae word daar meer klem geplaas op die "sport" gedeelte van die segment. Die ST-Line het net mooi op die regte tyd gekom. Slegs dae nadat 'n Koreaanse vervaardiger hulle nuwe Sport-sportsnut voertuig model bekend gestel het.
Met 'n enjin kapasiteit van 500cc meer as die gewone 1.5 TDCi model, kom die 2-liter Turbo-petrol ST Line Kuga met vierwieltrek, 132kW (44kW meer as die 1.5) en 400Nm (130Nm meer as die 1.5).
Dalk het ons te vinnig die boek aan sy voorkoms veroordeel.
Die nuwe ST-Line haal immers die 100km/h merk in 'n skrale 7.85 sekondes. Boonop het dit 'n verbeterde 6-spoed outomatiese ratkas en verbeterde rygemak. Die enigste nadeel is natuurlik die brandstof ekonomie, wat nader aan die 6 liter per 100km draai. Nietemin, vir 'n voertuig met hierdie status, is hierdie verbruik uiters goed (Die swaarder verbruik is te danke aan 'n groter enjin en 150kg ekstra).
Nes die 'gewone' Kuga, kan die ST-Line ook omdraai met 'n 5.57m radius, kan dit 456 liter bagasie bevat (1,653 liter met die agterste ry sitplekke opgeslaan), en kan dit 1,600kg sleep.
Verder kom die voertuig, nes die 1.5 Kuga, met 'n vier-jaar 120,000km waarborg, 'n vyf-jaar / onbepaalde aantal km roes waarborg, drie-jaar / onbepaalde aantal km padlangse bystand, en 'n diensplan van ses-jaar / 90,000km.
Anders as die gewone 1.5 TDCI (Trend), kom die ST-Line met opsionele 19 duim allooi wiele (235/45 R19), uiters gemaklike leer sitplekke, 'n voet beheerde kattebak deur, LED agterligte, parkering waarskuwing, en 'n prys van ongeveer R160,000 meer.
Teen R570,000 is die ST-Line nie die goedkoopste sports nut voertuig op die mark nie, maar bied dit dalk een van die beste opsies om jou nuttige voertuig 'n bietjie meer sportief te maak. Opsionele ekstra's soos die 19 duim wiele, sowel as die panoramiese sondak is tien-teen-een nie doodsake nie en hoef nie noodwendig bygekoop te word nie.
As standaard pakket, bied die ST-Line 'n baie goeie opsie en laat ons dit maar nou weereens bevestig. Ford het heel moontlik die wen-resep opgetoor met hul leer sitplekke. Hierdie is deur meer as een van ons joernaliste bevestig.